**APSTIPRINĀTS**

**Akciju sabiedrības**

**“RĪGAS SILTUMS” valdes**

**2023. gada 24. maija**

**lēmums Nr. 106**

**(spēkā ar 2023. gada 01.jūniju)**

**Siltumenerģijas piegādES un lietošanAS noteikumi**

1. **Siltumenerģijas piegādes un lietošanas noteikumos un Līguma pielikumos lietotie termini:**
   1. **Abonents** - katrs atsevišķs Objekta dzīvokļa/neapdzīvojamās telpas īpašnieks.
   2. **Apkures sezona** - periods no katra gada 1.oktobra līdz tam sekojošā gada 30.septembrim.
   3. **Lietotājs** - Līguma ievaddaļā kā "Lietotājs" minētā persona.
   4. **Likumīgais pārstāvis (pilnvarotā persona)** – normatīvajos aktos noteiktajā kārtībā pilnvarota juridiska vai fiziska persona (t.sk. pārvaldnieks), kurai ir tiesības rīkoties Lietotāja vārdā.
   5. **Līgums** - starp Piegādātāju un Lietotāju noslēgtais līgums par siltumenerģijas piegādi un lietošanu.
   6. **ISM** - individuālais siltummezgls.
   7. **Maksimālā siltumslodze** - atļautā maksimālā siltumslodze, kas noteikta Līguma 2.pielikumā.
   8. **Metodika** - normatīvajos aktos noteiktā aprēķinu metodika, kā tiek noteikta, aprēķināta un uzskaitīta katra Abonenta maksājamā Rēķina daļa.
   9. **Noteikumi** - Siltumenerģijas piegādes un lietošanas noteikumi (Līguma 1.pielikums).
   10. **Norēķinu kārtība** - kārtība, kādā Lietotājs norēķinās ar Piegādātāju par piegādāto siltumenerģiju.

**1.10.1. Netiešā norēķinu kārtība** - Norēķinu kārtība, kurā Lietotājs izmanto trešās personas (Likumīgā pārstāvja) starpniecību, lai norēķinātos ar Piegādātāju par piegādāto siltumenerģiju.

**1.10.2. Tiešā norēķinu kārtība** - Norēķinu kārtība, kurā Lietotājs patstāvīgi norēķinās ar Piegādātāju par piegādāto siltumenerģiju.

* 1. **Norēķinu periods** - 1 (viens) kalendārais mēnesis.
  2. **Objekts** - Līguma sadaļā “Objekts” minētais nekustamais īpašums, kuram Līguma ietvaros tiek piegādāta siltumenerģija.
  3. **Objekta vienības** – Objekta sastāvdaļā ietilpstošās ēkas vai tās daļas.
  4. **Papildu rēķini** - Rēķini par kompensācijām, un citi rēķini, neieskaitot 1.18. un 1.19.punktā minētos rēķinus.
  5. **Piederības robeža** - siltumtīklu un siltumapgādes sistēmu atbildības dalījuma vieta starp Piegādātāju un Lietotāju, kas noteikta Līguma 3.pielikumā.
  6. **Piegādātājs** - AS „RĪGAS SILTUMS”.
  7. **PVN –** pievienotās vērtības nodoklis.
  8. **Rēķins** - rēķins par Objektam piegādāto siltumenerģiju Norēķinu periodā.
  9. **Rēķins-aprēķins** - Abonenta apmaksājamā Rēķina daļa.
  10. **SSK** - siltumenerģijas skaitītājs siltumenerģijas uzskaitei norēķiniem par Objektam piegādāto siltumenerģiju starp Piegādātāju un Lietotāju.
  11. **Siltumapgādes zona** – zona, kurā izvietotajam Objektam, tiek noteikts Temperatūras grafiks
  12. **Tarifs** - Normatīvajos aktos noteiktajā kārtībā Sabiedrisko pakalpojumu regulēšanas komisijas (SPRK) noteiktais un publicētais siltumenerģijas tarifs.
  13. **Temperatūru grafiks** - grafiski vai tabulā attēlota siltumnesēja turpgaitas temperatūras, atgaitas temperatūras un āra gaisa temperatūras sakarība uz siltumapgādes sistēmas piederības robežas.
  14. **UŪS** - uzpildīšanas ūdens skaitītājs.

1. **Vispārīgie jautājumi**
   1. Siltumenerģija Lietotājam tiek piegādāta saskaņā ar Līguma noteikumiem un normatīvajiem aktiem.
   2. Izmaiņas normatīvajos aktos neatkarīgi no tā, vai tās groza Līguma noteikumus, ir saistošas Pusēm no to spēkā stāšanās bez atsevišķas rakstveida vienošanās.
   3. Gadījumā, ja siltumenerģijas piegādi un lietošanu regulējošais(-ie) normatīvais(-ie) akts(-i) tiek atcelts(-i), tad Pusēm ir saistoši Līguma noteikumi.
   4. Lietotāja Likumīgais pārstāvis (pilnvarotā persona) rīkojas Lietotāja vārdā un interesēs un Piegādātājs nav atbildīgs par Likumīgā pārstāvja (pilnvarotās personas) izvēli.
   5. Pieļaujamā siltumtīklu ūdens patēriņa norma sakarā ar ikgadējās profilakses un remontdarbiem ēkas iekšējā siltumapgādes sistēmā, Pusēm vienojoties, tiek noteikta 5 (pieci) m3 Apkures sezonā katrai Objekta vienībai (Līguma 2.pielikums).
   6. Par siltumtīklu ūdens zudumiem, kas Apkures sezonā pārsniedz Noteikumu 2.5.punktā minēto daudzumu (5 m3), Papildu rēķini Lietotājam tiek izrakstīti par katru apkures sezonu, samaksājamo summu aprēķinot pēc vidējās ķīmiski attīrītā 1 (viena) m3 siltumtīklu ūdens cenas un tā siltumsatura. Vidējā ķīmiski attīrītā 1 (viena) m3 siltumtīklu ūdens cena tiek publicēta Piegādātāja mājaslapā [www.rs.lv](http://www.rs.lv)
   7. Norēķini starp Piegādātāju un Lietotāju par piegādāto siltumenerģiju tiek veikti saskaņā ar Līgumu un tā pielikumos noteikto kārtību.
2. **Piegādātāja pienākumi un atbildība**
   1. Piegādātājam uz Piederības robežas jānodrošina šādi siltumnesēja (siltumtīklu ūdens) parametri:
      1. turpgaitas ūdens vidējā diennakts temperatūra atbilstoši Temperatūru grafikam attiecīgajā Siltumapgādes zonā ar novirzi ne lielāku par ± 3 grādiem pēc Celsija. Piegādātājs nav atbildīgs par turpgaitas temperatūras samazināšanos periodos, kad Lietotājs Objektā nepatērē siltumenerģiju vai kad siltumenerģijas patēriņš ir mazāks nekā 10% no Maksimālās siltumslodzes;
      2. spiediena starpība turpgaitas un atgaitas cauruļvadā ne mazāka par 1,2 bar;
      3. ja siltumenerģijas piegāde notiek no Objekta (-iem) ierīkotas automatizētas gāzes katlu mājas ar tiešo apkures sistēmas pieslēgumu, turpgaitas ūdens vidējā diennakts temperatūra atbilstoši Temperatūru grafikam ar korekciju pēc pieprasītā siltumapgādes režīma un spiediena starpību turpgaitas un atgaitas cauruļvadā atbilstoši vienības apkures sistēmas hidrauliskajai pretestībai.
   2. Piegādātājam ir pienākums 10 (desmit) dienu laikā no attiecīga satura rakstveida iesnieguma saņemšanas no Lietotāja nodrošināt sava pārstāvja piedalīšanos Lietotājam piederošo siltumtīklu, ISM, tiešā pieslēguma apkures un ventilācijas sistēmu ikgadējās hidrauliskajās pārbaudēs un uz 1 (vienu) gadu saskaņot pārbaudi izturējušo iekārtu ekspluatāciju.
   3. Lai veiktu neatliekamus pasākumus avāriju un bojājumu, kas padara neiespējamu siltumenerģijas piegādi, novēršanai Piegādātāja siltumapgādes sistēmā, Piegādātājam ir tiesības atslēgt Lietotāja siltumapgādes sistēmu un pēc tam paziņot atslēgšanas iemeslu un iespējamo atslēgšanas periodu.
   4. Piegādātājam ne vēlāk kā 10 (desmit) dienas iepriekš rakstiski brīdina Lietotāju par siltumenerģijas piegādes pārtraukšanu sakarā ar plānotiem remontiem, pārbaudēm, jaunu objektu pieslēgšanu u.tml. Ja 5 (piecu) dienu laikā pēc brīdinājuma izteikšanas neizdodas saskaņot atslēgšanas laiku, tad Piegādātājs vienpersoniski nosaka šo laiku un paziņo par to Lietotājam. Par atslēgšanas laiku Lietotājs atkārtoti jābrīdina 24 (divdesmit četras) stundas pirms atslēgšanas.
   5. Kopējais siltumenerģijas piegādes pārtraukumu ilgums Noteikumu 3.3. un 3.4.punktā minētajiem Piegādātāja siltumapgādes sistēmu remontiem, pārbaudēm u.tml. nedrīkst pārsniegt 20 (divdesmit) dienas Apkures sezonā katram Objektam (Līguma 2.pielikums).
   6. Ja Piegādātāja vainas dēļ Lietotājam nav piegādāts noteiktais siltumenerģijas daudzums, t.i., Piegādātājs nav nodrošinājis Noteikumu 3.1.punkta izpildi, kā rezultātā nepiegādātās siltumenerģijas daudzums ir lielāks par 10% no vidējā diennakts patēriņa Objektā, pēc Lietotāja rakstveida pieprasījuma Piegādātājs samaksā Lietotājam kompensāciju, kas atbilst nepiegādātās siltumenerģijas daudzuma vērtībai. Piegādātāja vainas dēļ Lietotājam nepiegādātās siltumenerģijas daudzumu aprēķina pa diennaktīm kā starpību starp vidējo diennakts patēriņu iepriekšējās trijās dienās un faktisko diennakts patēriņu. Aprēķinot nepiegādātās siltumenerģijas daudzumu apkurei un ventilācijai, ņem vērā vidējo diennakts āra gaisa temperatūru un pielieto koeficientu (k): k =(Tt - T1v) / (Tt – T2v), kur:

Tt – apkurināmo telpu gaisa vidējā temperatūra;

T1v – āra gaisa vidējā temperatūra laika posmā, par kuru veic aprēķinu;

T2v - āra gaisa vidējā temperatūra laika posmā, uz kuru pamatots aprēķins.

Kompensāciju aprēķina, reizinot nepiegādātās siltumenerģijas daudzumu ar Norēķinu periodā spēkā esošo Tarifu. Lietotāja iesniegumu par siltumenerģijas nepiegādāšanu Piegādātājs izskata 10 (desmit) dienu laikā. Lietotāja zaudējumi, kas ir lielāki par kompensācijas par nepiegādāto siltumenerģiju apmēru, Piegādātājam nav jāatlīdzina.

* 1. Piegādātājs nav atbildīgs par siltumnesēja parametru, kas noteikti Noteikumu 3.1.punktā, neievērošanu un siltumenerģijas nepiegādāšanu šādos gadījumos:
     1. notikusi stihiska nelaime (piemēram, ugunsgrēks, negaiss, vētra, zemestrīce, plūdi, ilgstošs sniegputenis un aukstums, kad āra gaisa temperatūra ilgāk par 48 stundām ir par trim un vairāk grādiem pēc Celsija zemāka par temperatūru, kas paredzēta, projektējot siltumapgādes sistēmu);
     2. Lietotāja nolīgtā personāla vai trešo personu apzinātas vai neapzinātas darbības, kuru dēļ Piegādātājs nevar nodrošināt Noteikumu 3.1.punktā minētos siltumnesēja parametrus vai siltumenerģijas piegādi Objektam;
     3. Lietotājs nav ievērojis Noteikumu 5.1.punktā noteikto patēriņa režīmu;
     4. neatliekami, neplānoti atslēgumi, plānoti remonti, pārbaudes, jaunu objektu pieslēgšana, ja ievērots Noteikumu 3.3., 3.4. un 3.5.punktā minētais;
     5. Objektam pārtraukta siltumenerģijas piegāde saskaņā ar Noteikumu 4.2.punkta noteikumiem;
     6. enerģētiskās krīzes laikā, kas izsludināta Enerģētikas likumā noteiktajā kārtībā;
     7. ja siltumenerģijas piegāde Objektam notiek no Objekta (-iem)ierīkotas automatizētas gāzes katlu mājas ar tiešo siltumapgādes sistēmas pieslēgumu un Lietotājs, nesaskaņojot ar Piegādātāju, ir veicis siltumapgādes sistēmas iztukšošanu vai uzpildīšanu.
  2. Piegādātājs, saņemot Lietotāja (Abonenta) rakstisku pieprasījumu, sniedz informāciju par pēdējām 2 (divām) apkures sezonām saistībā ar Līguma nosacījumu izpildi un norēķinu stāvokli Objektā.
  3. Ja SSK ir Piegādātāja īpašums, Piegādātājam ir pienākums 3 (triju) nedēļu laikā pēc SSK pārbaudēm, nomaiņas, pārvietošanas vai remonta atjaunot siltumenerģijas uzskaiti ar SSK. Pēc SSK uzstādīšanas, pārbaudes, remonta vai pārvietošanas Piegādātāja pārstāvis to plombē. SSK pārbaude, nomaiņa, pārvietošana vai remonts un SSK plombēšana teikt veikta ievērojot normatīvajos aktos noteikto kārtību.
  4. Ja ir iestājušies Dzīvojamo māju pārvaldīšanas likuma (turpmāk – Likums) 14.panta četri prim trīs daļā minētie nosacījumi un Piegādātājam, atbilstoši Likuma 17. četri prim panta sestajā daļā noteiktajam, ir pienākums samazināt tā uzskaitē esošo parādsaistību apmēru par neatgūstamā parāda summu, bet neatgūstamā parāda summa ir lielāka, kā Piegādātāja grāmatvedības uzskaitē esošā Lietotāja parāda summa vai Piegādātāja grāmatvedības uzskaitē aktuālajā datumā Lietotājam nav parāda, tad Piegādātājs ir tiesīgs bez Lietotāja piekrišanas neatgūstamā parāda summas daļu vai visu neatgūstamā parāda summu novirzīt nākamo rēķinu par Objektam piegādāto siltumenerģiju segšanai.

1. **Piegādātāja tiesības**
   1. Piegādātājam ir tiesības noteikt siltumenerģijas piegādes ierobežojumus saskaņā ar Enerģētikas likumu.
   2. Piegādātājam ir tiesības, ne vēlāk kā 3 (trīs) dienas iepriekš brīdinot, pilnīgi vai daļēji pārtraukt siltumenerģijas piegādi Lietotājam, ja:
      1. Lietotājs neievēro Noteikumu 5.1.punktā noteikto patēriņa režīmu;
      2. Lietotājs neievēro pašvaldības enerģētiskās krīzes centra un Piegādātāja noteiktos patēriņa ierobežojumus enerģētiskās krīzes laikā;
      3. Lietotājs noteiktajos termiņos neveic norēķinus atbilstoši Līguma nosacījumiem;
      4. Lietotājs patvaļīgi pieslēdzis jaunas siltumapgādes sistēmas, kā arī pēc remonta pieslēdzis siltumapgādes sistēmas bez hidrauliskās pārbaudes un Piegādātāja atļaujas;
      5. Lietotāja siltumtīklos vai ISM uzstādītie SSK ir noņemti, sabojāti, tiek traucēta to normāla darbība vai noņemtas to plombas;
      6. Lietotāja siltuma izmantošanas ietaises pievienotas pirms SSK;
      7. Lietotāja siltumtīklos un siltumapgādes sistēmās ir bojājumi, kas var izraisīt avārijas un nelaimes gadījumus vai traucē citu Lietotāju siltumapgādi;
      8. Lietotājs nenodrošina Piegādātāja pārstāvjiem iespēju pārbaudīt siltumapgādes sistēmu un SSK darbību.
   3. Siltumenerģijas piegādi atjauno pēc tam, kad Lietotājs ir samaksājis parādu, līgumsodu un Papildu rēķinus (kompensāciju, izdevumus, kas saistīti ar siltumenerģijas piegādes pārtraukšanu un atjaunošanu, kā arī iepriekšēju samaksu, ja tāda pieprasīta) un/vai novērsis Noteikumu 4.2.punktā (apakšpunktos) minētos pārkāpumus.
   4. Ja Lietotājs bez Piegādātāja atļaujas patvaļīgi pieslēdzis siltumapgādes sistēmas, noņēmis plombas, izmainījis SSK pieslēgšanas shēmu, sabojājis SSK, traucējis SSK normālu darbību, nav nodrošinājis SSK bojājumu novēršanu, tad Piegādātājam ir tiesības atslēgt pieslēgtās sistēmas un noteikt patērētās siltumenerģijas daudzumu aprēķina ceļā, ņemot vērā Maksimālo siltumslodzi laikposmā no pēdējās pārbaudes. Aprēķinot patērēto siltumenerģijas daudzumu apkurei un ventilācijai ņem vērā vidējo diennakts āra gaisa temperatūru un pielieto koeficientu (k), kuru aprēķina saskaņā ar Noteikumu 3.6.punktā aprakstīto metodi.
   5. Ja Lietotājs Piegādātāja brīdinājumā (Noteikumu 4.2.punkts) noteiktajā datumā nav pārtraucis siltumenerģijas lietošanu vai nodrošinājis Piegādātāja pārstāvja piekļūšanu siltumapgādes sistēmām, lai kontrolētu siltumenerģijas patēriņa režīmu un uzskaiti, noplombētu siltumapgādes sistēmas vai arī pārtrauktu siltumenerģijas piegādi, turpmākais siltumenerģijas patēriņš tiek uzskatīts par patvaļīgu siltumapgādes sistēmas pieslēgšanu, un Piegādātājam ir tiesības noteikt patērētās siltumenerģijas daudzumu aprēķina ceļā, ņemot vērā Maksimālo siltumslodzi laikposmā no pēdējās pārbaudes. Aprēķinot patērēto siltumenerģijas daudzumu apkurei un ventilācijai, ņem vērā vidējo diennakts āra gaisa temperatūru un pielieto koeficientu (k), kuru aprēķina saskaņā ar Noteikumu 3.6.punktā aprakstīto metodi.
   6. Piegādātājam, nodrošinot siltumnesēja parametrus uz Piederības robežas, ir tiesības iekasēt kompensāciju saskaņā ar Noteikumu 5.14.punktu. Ja Piegādātājam Noteikumu 5.14.punktā minēto iemeslu dēļ rodas zaudējumi, kas lielāki par kompensācijas apmēru, tad tie Lietotājam nav jāatlīdzina.
2. **Lietotāja pienākumi un atbildība**
   1. Lietotājam jāievēro noteiktais siltumenerģijas patēriņa režīms:
      1. Maksimālā siltumslodze (Līguma 2.pielikums) un tai atbilstošā siltumtīklu ūdens maksimālā caurplūde;
      2. Apkures perioda vidējā diennakts siltumslodze - ne mazāka kā 10% (desmit procenti) no Maksimālās siltumslodzes;
      3. siltumtīklu atgaitas ūdens temperatūra saskaņā ar Temperatūru grafiku attiecīgajā Siltumapgādes zonā.
   2. Lietotājam atbilstoši normatīvo aktu un drošības prasībām jāuztur tehniskā kārtībā tam piederošie siltumtīkli, ISM un siltumapgādes sistēmas, jānodrošina Objekta (vienību) siltumapgādes sistēmas darbība atbilstoši telpu lietotāju pamatotām prasībām un reizi gadā, piedaloties Piegādātāja pārstāvim, jāveic Lietotāja siltumtīklu, ISM, tiešā pieslēguma apkures un ventilācijas sistēmu hidrauliskās pārbaudes.
   3. Lietotājam jānodrošina Piegādātāja pārstāvju piekļūšana (pēc dienesta apliecības uzrādīšanas) SSK, ISM un tiešā pieslēguma apkures un ventilācijas sistēmām, lai kontrolētu siltumenerģijas patēriņa režīmu un uzskaiti, tehnisko stāvokli, kā arī lai pārtrauktu siltumenerģijas piegādi Līgumā vai normatīvajos aktos noteiktajos gadījumos.
   4. Lietotājs ir atbildīgs par Objektā uzstādītā(-o) Piegādātāja īpašumā esošā(-o) SSK un tā (to) rādījumu nolasīšanas ierīces(-ču) saglabāšanu.
   5. Lietotājam jānodrošina Piegādātāja uzlikto plombu saglabāšana. Plombu noņemšanu var veikt tikai Piegādātāja norīkots pārstāvis.
   6. Lietotājam normatīvajos aktos noteiktajā kārtībā un termiņos iepriekš, pirms dokumentācijas iesniegšanas būvvaldē, rakstveidā jāsaskaņo ar Piegādātāju izmaiņas ISM esošajā projektā, t.sk. izmaiņas ISM principiālajā shēmā, ja tiek mainīts ierīču un mēraparātu pieslēgums vai to tehniskie parametri.
   7. Neatliekamu remontu vai avāriju gadījumos Lietotājam nekavējoties jāatslēdz tam piederošie bojātie siltumtīkli, ISM un siltumapgādes sistēmas, jāziņo par to Piegādātājam.
   8. Lietotājam iepriekš rakstveidā jāsaskaņo ar Piegādātāju siltumapgādes sistēmu uzpildīšana ar siltumtīklu ūdeni, ja tā daudzums pārsniedz 10 (desmit) m3.
   9. Ja siltumenerģijas piegāde Objektam notiek no Objekta (-iem) ierīkotas automatizētas gāzes katlu mājas ar tiešo siltumapgādes sistēmas pieslēgumu, Lietotājam iepriekš rakstveidā jāsaskaņo ar Piegādātāju siltumapgādes sistēmas iztukšošana un uzpildīšana.
   10. Lietotājam jānodrošina UŪS periodiska pārbaude normatīvajos aktos noteiktajā kārtībā un termiņos. Ja UŪS ir bojāts, Lietotājam nekavējoties pēc bojājumu konstatēšanas jānodrošina UŪS defektu novēršana vai šī skaitītāja nomaiņa par saviem līdzekļiem. UŪS verificē, uzstāda un plombē licencēta persona. Pieļaujams, ka UŪS plombēšanu veic Piegādātāja norīkota persona. Pēc UŪS plombēšanas tiek sastādīts akts, kurā fiksē UŪS rādījumus. Ja Lietotājs nenodrošina šajā punktā noteikto prasību izpildi, Piegādātājam ir tiesības, 2 (divas) nedēļas iepriekš brīdinot, liegt Lietotājam iespēju izmantot siltumtīklu ūdeni siltumapgādes sistēmas piebarošanai, pilnīgi atslēdzot uzpildīšanas līniju no ISM primārā kontūra.
   11. Lietotājam nekavējoties jāziņo Piegādātājam par konstatētiem SSK bojājumiem.
   12. Lietotājam pēc Piegādātāja pieprasījuma jānodrošina piekļuve Objektā, lai Piegādātājs ievērojot normatīvajos aktos noteiktajā kārtībā varētu veikt SSK uzstādīšanu, pārbaudi, remontu, nomaiņu vai pārvietošanu. Pēc SSK uzstādīšanas, pārbaudes, nomaiņas, remonta vai pārvietošanas Piegādātāja pārstāvis to plombē. SSK pārbaude, nomaiņa, pārvietošana vai remonts un SSK plombēšana teikt veikta ievērojot normatīvajos aktos noteikto kārtību.
   13. Lietotājam jāreģistrē SSK rādījumi Noteikumu 7.daļā noteiktajā kārtībā.
   14. Lietotājam pēc Papildu rēķina saņemšanas jāsamaksā šādas kompensācijas Piegādātājam:
       1. par patvaļīgu Maksimālās siltumslodzes un atbilstošās siltumtīklu ūdens caurplūdes pārsniegšanu – atbilstoši trīskāršam Tarifam par siltumenerģijas daudzumu, kas patērēts, pārsniedzot Līguma 2.pielikumā noteikto daudzumu;
       2. par siltumtīklu atgaitas ūdens vidējās diennakts temperatūras paaugstināšanu vairāk kā par trim grādiem pēc Celsija attiecībā pret Temperatūru grafiku attiecīgajā Siltumapgādes zonā - papildu maksu atbilstoši Tarifam par siltumenerģijas daudzumu, ko aprēķina kā caurplūdes ūdens daudzuma reizinājumu ar temperatūras starpību starp faktisko atgaitas temperatūru un atgaitas temperatūru saskaņā ar grafiku;
       3. par siltumtīklu ūdens zudumiem, kas pārsniedz Noteikumu 2.5.punktā noteikto daudzumu, kā arī par siltumtīklu ūdens patvaļīgu lietošanu - atbilstoši trīskāršai siltumtīklu piebarošanas ūdens cenai, lai segtu siltuma zudumus, kas radušies, piegādājot šo siltumtīklu ūdeni.
   15. Lietotājs, normatīvajos aktos noteiktā kārtībā pieņemot lēmumu, katrai Apkures sezonai var izvēlēties citu Norēķinu kārtību un/vai Metodiku. Par lēmumu mainīt Norēķinu kārtību un/vai Metodiku Lietotājs rakstveidā informē Piegādātāju vismaz 1 (vienu) mēnesi pirms kārtējās Apkures sezonas sākuma. Norēķinu kārtības maiņu Puses apstiprina parakstot vienošanos pie Līguma. Lietotāja paziņojumam par Norēķinu kārtības maiņu pievienojot dokumentus, kas norādīti Piegādātāja mājaslapā https://www.rs.lv Norēķinu kārtības maiņai.
3. **Lietotāja tiesības**
   1. Lietotājam (Abonentam) ir tiesības rakstiski pieprasīt Piegādātājam informāciju par Objektā izlietotās siltumenerģijas daudzumu, aprēķiniem un norēķinu stāvokli par pēdējām 2 (divām) apkures sezonām.
   2. Lietotājam ir tiesības pieprasīt, lai Piegādātājs maksā kompensāciju par nepiegādāto siltumenerģiju saskaņā ar Noteikumu 3.6.punktu.
   3. Lietotājam ir tiesības, informējot par to Piegādātāju, sev vēlamā laikā pieslēgt apkures sistēmas Objektā, par kuru ir izpildītas finansiālās saistības un saņemts Piegādātāja ikgadējais atzinums par Lietotājam piederošo siltumtīklu, ISM un siltumapgādes sistēmu gatavību Apkures sezonai. Ja Lietotāja visu objektu kopējā Maksimālā siltumslodze atbilstoši ar Piegādātāju noslēgtajiem līgumiem par siltumenerģijas piegādi un lietošanu pārsniedz 2 (divus) MW, tad Lietotājam apkures sistēmu pieslēgšana iepriekš rakstveidā jāsaskaņo ar Piegādātāju.
4. **SSK rādījumu nolasīšanas, iesniegšanas un reģistrācijas kārtība**
   1. Katrā Objekta ISM ir jābūt siltumenerģijas patēriņa un parametru reģistrācijas žurnālam, kurā Objekta iekšējo siltumapgādes sistēmu apkalpes personāls ne retāk kā 2 (divas) reizes mēnesī reģistrē:
      1. siltumenerģijas patēriņu (MWh);
      2. siltumtīklu ūdens caurplūdi (m3);
      3. SSK darbības laiku (taimera laiku) (h);
      4. siltumtīklu un siltumapgādes sistēmu darbības parametrus (temperatūru, spiedienu, slodzi);
      5. SSK bojājumu laika taimeru (h) vai bojājumu skaitu;
      6. UUS rādījumus (m3).
   2. Ja SSK nav aprīkots ar automātiskās nolasīšanas ierīci Lietotājam katra Norēķinu perioda (kalendārā mēneša) pirmajā datumā ne vēlāk kā līdz plkst.12.00 jānolasa SSK rādījumi, tie jāreģistrē ISM žurnālā un atskaite par siltumenerģijas patēriņu Norēķinu periodā jāiesniedz Piegādātājam:
      1. nosūtot elektroniski uz Līguma sadaļā “Kontaktinformācija” norādīto e-pasta adresi;
      2. nosūtot pa pastu uz Līguma sadaļā “Kontaktinformācija” norādīto adresi (ziņām jābūt saņemtām līdz Noteikumos noteiktajiem datumiem konkrētās informācijas saņemšanai);
      3. personīgi Līguma sadaļā “Kontaktinformācija” norādītajā adresē un darba laikā.
   3. Ja mēneša pirmais datums ir normatīvajos aktos noteiktā brīvdiena, Noteikumu 7.2. punktā norādītā atskaite par siltumenerģijas patēriņu Norēķinu periodā ir jāiesniedz pirmajā darba dienā pēc brīvdienas līdz plkst. 10.00, ja SSK rādījumi netiek paziņoti noteiktajā termiņā patērētās siltumenerģijas daudzums tiek aprēķināts, un Rēķins izrakstīts atbilstoši Noteikumu 7.6.punkta nosacījumiem. Korekciju veic pēc SSK rādījumu saņemšanas nākamā Norēķinu perioda Rēķinā.
   4. Piegādātājam bez saskaņošanas ar Lietotāju ir tiesības aprīkot SSK ar automātisko rādījumu nolasīšanas ierīci, lai nodrošinātu katra mēneša pirmajā datumā SSK rādījumu automātisku nolasīšanu. Lietotāja pienākums ir nodrošināt Piegādātājam iespēju to uzstādīt. Ja Lietotājs nenodrošina Piegādātājam iespēju aprīkot Objektu ar SSK rādījumu automātiskās nolasīšanas ierīci, SSK rādījumu nolasīšana, reģistrācija un iesniegšana tiek veikta atbilstoši Noteikumu 7.1. un 7.2. punkta nosacījumiem.
   5. Pēc SSK aprīkošanas ar automātisko rādījumu nolasīšanas ierīci, par ko Piegādātājs informē Lietotāju, nosūtot atbilstoša satura paziņojumu, norēķini par Objektā patērētās siltumenerģijas daudzumu tiek veikti, pamatojoties uz automātiski nolasītiem SSK rādījumiem.
   6. Ja SSK ir bijis bojāts vai bijis atslēgts un nav pilnu Norēķina periodu uzskaitījis patērētās siltumenerģijas daudzumu vai arī Lietotājs nav iesniedzis SSK rādījumus atbilstoši Noteikumu 7.2.punktā noteiktajam, patērētās siltumenerģijas daudzumu par laika posmu, kurā SSK nedarbojās vai nav iesniegti rādījumi, nosaka, pamatojoties uz vidējo patēriņu laika periodā, kad SSK darbojās un kas nav mazāks par trim diennaktīm. Minētajā gadījumā apkurei un ventilācijai izlietoto siltumenerģijas daudzumu reizina ar koeficientu (k), kuru aprēķina saskaņā ar Noteikumu 3.6. punktā aprakstīto metodi.
   7. Gadījumā, ja tiek konstatēts, ka automātiski nolasītie SSK rādījumi ir kļūdaini vai arī to nav Piegādātāja datu bāzē, tie tiek aizstāti ar manuāli nolasītajiem SSK rādījumiem. SSK rādījumu manuālos nolasījumus objektos, kuros ēku iekšējo siltumapgādes sistēmu tehnisko apkalpi veic AS „RĪGAS SILTUMS”, nodrošina Piegādātājs. Pārējos objektos SSK rādījumu manuālos nolasījumus veic Piegādātāja pārstāvis, ja Lietotājs pēc Piegādātāja pieprasījuma ir nodrošinājis Piegādātāja pārstāvja piekļūšanu Objekta ISM SSK rādījumu nolasīšanai. Ja tehnisku vai citu iemeslu dēļ nav iespējams SSK rādījumus nolasīt manuāli, siltumenerģijas patēriņš tiek aprēķināts atbilstoši Noteikumu 7.6.punkta nosacījumiem. Korekciju veic pēc SSK rādījumu saņemšanas nākamā Norēķinu perioda Rēķinā.
5. **Temperatūru grafiki siltumtīklu cauruļvados uz AS “RĪGAS SILTUMS” piederības robežas**
   1. Siltumapgādes ZONĀ Nr.1



* 1. Siltumapgādes ZONĀ Nr.2



* 1. Siltumapgādes ZONĀ Nr.3





**PIEZĪMES:**

1. Ūdens temperatūra siltumtīklu turpgaitas cauruļvadā T1 apkures sezonā tiek regulēta atbilstoši temperatūras grafikam ar novirzi līdz ± 30C pēc vidējas, saskaņā ar metodiku, aprēķinātās āra gaisa temperatūras.
2. Ūdens temperatūra siltumtīklu turpgaitas cauruļvadā vasaras periodā 67 ± 30C.
3. Siltumenerģijas lietotāji nodrošina atgaitas ūdens temperatūru T2 apkures sezonā atbilstoši grafikam, nepārsniedzot to vairāk par 30C. Vasaras periodā siltumenerģijas lietotājiem jānodrošina atgaitas ūdens temperatūra ne augstāka par 450C.
   1. Siltumapgādes ZONĀ Nr.4



|  |  |
| --- | --- |
|  |  |
|  |  |
|  |  |

* 1. Siltumapgādes ZONĀ Nr.5

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| T1,T2 [0C] | | | | | | | | | | | |
|  |
|  |
|  |
| |  | | --- | |  | | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  | Tā.g [0C] |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
|  | | |  | |  |  |  |  |  |  |  |  |
| Tā.g. | T1 | T2 | |  | | |  |  |  |  |  |  |
| 0C | 0C | 0C | |  | | |  |  |  |  |  |  |
| +10 | 65 | 35 | |  | | |  | **Piezīmes.** | |  |  |  |
| +8 | 65 | 35 | | 1. Ūdens temperatūra siltumtīklu turpgaitas cauruļvadā T1 apkures sezonā tiek regulēta atbilstoši temperatūras grafikam ar novirzi līdz ± 3 0C pēc vidējās, saskaņā ar metodiku, aprēķinātās āra gaisa temperatūras. | | | | | | | |  |
| +6 | 65 | 36 | |  |
| +4 | 65 | 36 | |  |
| +2 | 65 | 36 | |  |
| 0 | 65 | 37 | |  |
| -2 | 65 | 37 | |  |
| -4 | 65 | 37 | | 2. Ūdens temperatūra siltumtīklu turpgaitas cauruļvadā vasaras periodā 67 ± 3 0C. | | | | | | | |  |
| -6 | 65 | 38 | |  |
| -8 | 65 | 38 | |  |
| -10 | 66 | 39 | | 3. Siltumenerģijas lietotāji nodrošina atgaitas ūdens temperatūru T2 apkures sezonā atbilstoši grafikam, nepārsniedzot to vairāk par 3 oC. Vasaras periodā siltumenerģijas lietotājiem jānodrošina atgaitas ūdens temperatūra, kas nepārsniedz 40 oC. | | | | | | | |  |
| -12 | 69 | 40 | |  |
| -14 | 72 | 41 | |  |
| -16 | 75 | 43 | |  |
| -18 | 77 | 44 | |  |
| -20 | 80 | 45 | |  |

T2

T1